section_heading: Vid Spomenice za pet godina
paragraph_text: Znak Spomenice je ispupčenog kružnog oblika, izrađen od srebra. Središnji dio Spomenice čini medaljon u kome je prikaz siluete zemljovida Hrvatske koju prekriva stilizirani grb Republike Hrvatske, a preko grba je položena ispružena desna ruka. Ispod grba je natpis "LIJEPA NAŠA". Oko medaljona je natpis "SPOMENICA DOMOVINSKE ZAHVALNOSTI" čiji kraj i početak povezuje ornament. Medaljon Spomenice je smješten unutar jednakokračnog križa kojemu se naziru vrhovi zrakastih krakova. Na glatkom naličju znaka Spomenice u sredini je natpis: "SPOMENICA DOMOVINSKE ZAHVALNOSTI" uokviren vijencem od tropruta pletera unutar kojeg teče natpis "REPUBLIKA HRVATSKA". Znak Spomenice je s ušicom i karikom, ovješen o vrh istostraničnog trokuta, koji čini vrpcu od moarirana ripsa u bojama grba Republike Hrvatske.